Alternator

'n Alternator is 'n elektriese generator wat meganiese energie omskakel na elektriese energie in die vorm van wisselstroom. Vir redes van koste en eenvoud gebruik die meeste alternators 'n roterende magnetiese veld met 'n stilstaande anker.Gordon R. Selmon, Magnetoelectric Devices, John Wiley and Sons, 1966 no ISBN pp. 391-393 Soms word 'n lineêre alternator of 'n roterende anker met 'n stilstaande magneetveld gebruik. In beginsel kan enige wisselstroom elektriese generator 'n alternator genoem word, maar gewoonlik verwys die term na klein roterende masjiene wat deur motor- en ander binnebrandenjins aangedryf word.

'n Alternator wat 'n permanente magneet vir sy magnetiese veld gebruik, word 'n magneto genoem. Alternators in kragstasies wat deur stoomturbines aangedryf word, word turbo-alternators genoem. Groot 50 of 60 Hz driefase-alternators in kragsentrales wek die meeste van die wêreld se elektriese krag op, wat deur elektriese kragnetwerke versprei word.

 Verwysings 

Kategorie:Elektrisiteit